
	
	RAPORTUL VIZITEI DE MONITORIZARE & EVALUARE




Dată: 13.10.2015
Locație: Jud. Dolj, Spitalul Clinic de Boli Infecțioase și Pneumoftiziologie " Dr. Victor Babeș" Craiova
Participanți:
RAA: Fidelie Kalambayi, Andrei Dobre, Iuliana Copil;
UNOPA: Dana Pirvu – voluntar DOT Craiova;
ASPTMR: Dr. Victor Grecu – medic echipa multidisciplinară; Nechita Dan – psiholog; Mia Sanda – asistent social

Obiectivul vizitei: Monitorizarea progresului activităților de îngrijiri ambulatorii  implementate de subrecipienții UNOPA, ASPTMR, CPSS 

Metode: interviuri cu membrii echipei de implementare;

CONCLUZII
Ref. Demararea activităților
· În ceea ce privește înrolarea pacienților în proiect există o colaborare bună cu medicii din județ care referă pacienții. Există situația depașirii T4 având în vedere faptul că media zilelor de spitalizare este de 37 zile calendaristice de internare. Motivul principal este reprezentat de modalitatea de decontare a banilor de către spital și astfel, de obicei, pacienţii sunt reinternați iar la externare deja nu mai corespund criteriilor proiectului (depăşesc T4). În acest moment în tot judeţul există aprox. 100 de pacienţi dintre care aprox. 50% spitalizaţi. Criteriile nu sunt flexibile şi nu se pot adapta la anumite situaţii.
· Sunt 27 de persoane care vor primi pe luna septembrie tichete în valoare de 50 Ron și alți 2 care vor primi tichete de 80 ron.
· Consilierea şi asistenta socială sunt oferite după ce sunt pacienții sunt externaţi. Medicii comunică EMD ce tipuri de servicii ar fi necesare pentru anumiți pacienți. În ceea ce priveşte asistenta socială, o mare parte din servicii sunt cele legate de oferirea de informaţii/informări – pentru ajutoare sociale, acte, dosare, etc. 
· Consilierea psihologică este orientată spre: temeri legate de boală, teama pierderii locului de muncă, viaţa socială, motivele care i-ar face să renunţe, motivaţia pentru continuarea tratamentului, sprijinul familiei. Nu ar putea fi folosite instrumente standardizate pentru că fiecare pacient are un specific şi instrumentele limitează. În psihoterapie nu sunt folosite instrumente. Pentru aderenta ar fi utilă tehnica interviurilor motivaţionale. 
· Nu sunt folosite fise de pacienţi pentru asistența socială sau consiliere. Există un excel în care se completează tipul de intervenţie şi un rezumat cu ce s-a realizat. 


Ref. Baza de date
· Dana Pârvu – Statistician, Voluntar DOT Craiova, înregistrează pacienţii, adună consimţămintele, face listele, etc. Nu sunt probleme majore în lucrurl cu baza de date.
· Baza de date se actualizează mult mai rapid decât de finalul lunii. Personalul din dispensare sună iar Dana operează în baza de date relativ în timp real. Consimţămintele vin pe fax şi apoi, periodic, sunt trimise din teritoriu cu ajutorul mașinii programului.
· La finalul lunii se face o comunicare despre situaţia pacienţilor în special pe partea de aderență. Pentru situaţii speciale Sanda sau Dan ţin legătura cu voluntarul din dispensar pentru a afla mai multe informații cu privire la situația pacientului. 

Ref. Serviciile comunitare 
· Asistenții medicali comunitari (AMC) au început să lucreze, a fost o primă şedinţă cu toţi luna trecută. În tot județul sunt 39 de AMC însă în Craiova nu există. Ar fi necesari mai mulți AMC astfel încât să asigure servicii medicale pentru cei care sunt greu deplasabili și chiar au nevoie de acte tip de serviciu.  
· Unde nu sunt AMC – o soluţie ar fi activarea și folosirea medicilor de familie. AMC sunt angajați de primărie însă ar fi util ca aceștia să aparțină de dispensare. În felul acesta ar putea asigura DOT la toți pacienții. 


Ref. Spațiul destinat EMD
· Primăria susţine spitalul însă infrastructura este în continuare o problemă importantă.
· În acest moment EMD lucrează într-o clădire în care funcţionează şi centrala telefonică. Este o situaţie de compromis, biroul este ok însă este mai departe de spital şi momentan vor funcţiona acolo. 



RECOMANDĂRI
· Folosirea unor instumente de colectare a datelor despre pacienți si despre serviciile oferite de către EMD;
· [bookmark: _GoBack]Identificarea unor soluții în ceea ce privește spațiul EMD;
· Identificarea unor modalități de informare a pacienților internați despre proiect și serviciile oferite (broșuri, pliante, afișe).


